Cuneiform Tablet TC 3 67
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na pí-la-ḫa-a ir-ma-a-šùr ma-num-ba-lúm-a-šùr ku-ku-lá-num ù a-šùr-la-ma-sí qí-bi-ma um-ma {d}en-LÍL-ba-ni-ma 30 ma-na KÙ.BABBAR ni-is-ḫa-sú DIRI ša-du-a-sú ša-bu ku-nu-ki-a ù ku-nu-uk ku-ku-lá-nim ku-ku-lá-num na-áš-a-ku-nu-tí i-na KÙ.BABBAR qá-tí ša-ak-na-at a-na-kam É DAM.GÀR qá-ta-at ku-ku-lá-num a-li-pí-it-ma i-na 30 ma-na KÙ.BABBAR qá-tí áš-ku-un a-ma-kam i-na ša-ḫa-at ku-ku-lá-nim i-zi-za-ma ša mì-ša-al KÙ.BABBAR TÚG.ḪI.A ša mì-ša-al KÙ.BABBAR AN.NA a-na a-me-er e-ni-šu ša ba-lá-ṭí-šu li-iš-a-ma kà-ni-kà-ma ku-nu-ki-ku-nu a-na ku-ku-lá-nim pí-iq-da a-ḫu-ú-a a-tù-u ki-ma a-na-ku a-na-kam i-na KÙ.BABBAR qá-tí áš-ku-nu a-tù-nu a-ma-kam i-na ba-ab a-bu-lim ki-ma i-a-tí i-na lu-qú-tim qá-at-ku-nu šu-uk-na-ma a-na ku-ku-lá-nim pì-iq-da-ma lu-qú-tám ku-ku-lá-num li-ir-de₈-a-am